2008R1182 — LV — 05.08.2009 — 001.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

Grozīta ar:









▼B

KOMISIJAS REGULA (EK) Nr. 1182/2008

(2008. gada 28. novembris),

ar ko iepriekš nosaka atbalsta summu sviesta privātai uzglabāšanai 2009. gadā







EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) ( 1 ), un jo īpaši tās 43. panta a) un d) punktu saistībā ar 4. pantu, tā kā: (1) Regulas (EK) Nr. 1234/2007 28. pantā paredzēts piešķirt atbalstu par sviesta uzglabāšanu privātās noliktavās. (2) Sviesta cenas un krājumu tendences liecina par tirgus nelīdzsvarotību, kuru var novērst vai samazināt ar sezonālu uzglabāšanu. Ņemot vērā pašreizējo stāvokli tirgū, ir lietderīgi no 2009. gada 1. janvāra piešķirt atbalstu par sviesta uzglabāšanu privātās noliktavās. (3) Ar Komisijas 2008. gada 20. augusta Regulu (EK) Nr. 826/2008, ar ko paredz kopīgus noteikumus par atbalsta piešķiršanu dažu lauksaimniecības produktu privātai uzglabāšanai ( 2 ), izstrādāti kopīgi noteikumi privātās uzglabāšanas atbalsta shēmas īstenošanai. (4) Atbilstīgi Regulas (EK) Nr. 826/2008 6. pantam iepriekš noteikts atbalsts jāpiešķir saskaņā ar minētās regulas III nodaļā paredzētajiem sīki izstrādātajiem noteikumiem un nosacījumiem. (5) Lai atvieglotu šā pasākuma īstenošanu, ņemot vērā pašreizējo dalībvalstu praksi, Regulas (EK) Nr. 826/2008 7. panta 3. punkts attiecināms tikai uz produktiem, kuri ir pilnībā novietoti uzglabāšanā. Tādēļ jāparedz atkāpe no minētā panta. (6) Saskaņā ar Regulas (EK) Nr. 1234/2007 29. pantu atbalstu nosaka, ņemot vērā uzglabāšanas izmaksas un svaiga sviesta un krājumos esošā sviesta iespējamās cenu tendences. (7) Ir lietderīgi noteikt atbalstu par izmaksām, kas radušās, attiecīgos produktus ievedot noliktavā un izvedot no tās, un par dienas izmaksām uzglabāšanai saldētavā, kā arī par uzglabāšanas finansiālajām izmaksām. (8) Ja vajadzīgā sīkā informācija par uzglabāšanu jau iekļauta atbalsta pieteikumā, administratīvās efektivitātes un vienkāršošanas labad ir lietderīgi atcelt prasību, ka šī informācija jāpaziņo pēc līguma noslēgšanas, kā paredzēts Regulas (EK) Nr. 826/2008 20. panta pirmās daļas a) punktā. (9) Vienkāršošanas un loģistikas efektivitātes labad prasību par līguma numura norādīšanu uz katras uzglabāšanā novietotas vienības var atcelt, ja līguma numurs ir ierakstīts noliktavas reģistrā. (10) Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu, tā kā: IR PIEŅĒMUSI ŠO REGULU.







▼M1

1. pants

Ar šo regulu ir paredzēts atbalsts par sālīta un nesālīta sviesta uzglabāšanu privātās noliktavās atbilstīgi Regulas (EK) Nr. 1234/2007 28. panta a) punktam attiecībā uz sviestu, kas novietots līgumā paredzētajā uzglabāšanā līdz 2010. gada 28. februārim.

▼B

2. pants

1. Ja vien šajā regulā nav paredzēts citādi, piemēro Regulu (EK) Nr. 826/2008.

2. Atkāpjoties no Regulas (EK) Nr. 826/2008 7. panta 3. punkta, pieteikumi attiecas tikai uz produktiem, kuri pilnībā novietoti uzglabāšanā.

3. pants

Regulas (EK) Nr. 826/2008 16. panta 2. punkta c) apakšpunktā minētā daudzuma mērvienība ir “uzglabātā partija”, kura atbilst šīs regulas darbības jomā ietvertu produktu daudzumam, kas sver vismaz vienu tonnu, kam ir viendabīgs sastāvs un kvalitāte, kas ražots vienā uzņēmumā un saņemts uzglabāšanai vienā noliktavā vienā dienā.

4. pants

1. Atbalsts par produktiem, kas minēti 1. pantā, ir:

— EUR 15,62 par uzglabāšanā novietota produkta tonnu par fiksētām glabāšanas izmaksām,

— EUR 0,44 par tonnu dienā par līgumā paredzēto produkta uzglabāšanu.

▼M1

2. Novietošana līgumā paredzētajā uzglabāšanā notiek laikposmā:

a) no 2009. gada 1. janvāra līdz 15. augustam vai

b) no 2009. gada 16. augusta līdz 2010. gada 28. februārim.

3. Izņemt no noliktavas drīkst tikai:

a) no 2009. gada 16. augusta – attiecībā uz produktiem, kuri līgumā paredzētajā uzglabāšanā novietoti laikposmā, kas norādīts 2. punkta a) apakšpunktā;

b) no 2010. gada 16. augusta – attiecībā uz produktiem, kuri līgumā paredzētajā uzglabāšanā novietoti laikposmā, kas norādīts 2. punkta b) apakšpunktā.

4. Līgumā paredzētā uzglabāšana beidzas

a) iepriekšējā dienā pirms produkta izņemšanas no noliktavas vai vēlākais tā februāra mēneša pēdējā dienā, kas ir nākamais pēc gada, kurā produkti novietoti noliktavā, – attiecībā uz produktiem, kuri līgumā paredzētajā uzglabāšanā novietoti laikposmā, kas norādīts 2. punkta a) apakšpunktā;

b) iepriekšējā dienā pirms produkta izņemšanas no noliktavas – attiecībā uz produktiem, kuri līgumā paredzētajā uzglabāšanā novietoti laikposmā, kas norādīts 2. punkta b) apakšpunktā.

5. Atbalstu var piešķirt tikai tad, ja līgumā paredzētais uzglabāšanas laikposms ir

a) no 90 līdz 227 dienām – attiecībā uz produktiem, kuri novietoti uzglabāšanā laikposmā, kas norādīts 2. punkta a) apakšpunktā;

b) ilgākais 365 dienas – attiecībā uz produktiem, kuri novietoti uzglabāšanā laikposmā, kas norādīts 2. punkta b) apakšpunktā.

▼B

5. pants

Dalībvalstis katru otrdienu līdz plkst. 12 (Briseles laiks) paziņo Komisijai par daudzumiem, par kuriem noslēgti līgumi, kā paredzēts atbilstīgi Regulas (EK) Nr. 826/2008 35. panta 1. punkta a) apakšpunktam, kā arī par produktu daudzumiem, par kuriem iesniegti līgumu slēgšanas pieteikumi.

6. pants

1. Regulas (EK) Nr. 826/2008 20. panta pirmās daļas a) punktu nepiemēro.

2. Dalībvalstis var atcelt Regulas (EK) Nr. 826/2008 22. panta 1. punkta e) apakšpunktā paredzētās prasības par līguma numura norādīšanu, ja noliktavas vadītājs apņemas ierakstīt līguma numuru minētās regulas I pielikuma III punktā minētajā reģistrā.

▼M1

3. Atkāpjoties no Regulas (EK) Nr. 826/2008 31. panta 2. punkta, atbalsta avansa maksājums par sviestu, kas novietots līgumā paredzētajā uzglabāšanā laikposmā, kurš norādīts šīs regulas 4. panta 2. punkta b) apakšpunktā, nepārsniedz atbalsta apjomu, kāds pienākas par 168 dienu ilgu uzglabāšanas laiku.

4. Atkāpjoties no Regulas (EK) Nr. 826/2008 36. panta 6. punkta, līgumā noteiktā uzglabāšanas laika beigās par pārbaudi atbildīgā iestāde visu izņemšanas laiku no 2009. gada augusta līdz 2010. gada februārim attiecībā vismaz uz pusi no līgumu skaita izlases veidā pārbauda uzglabāšanā esošā sviesta svaru un identifikāciju.

▼B

7. pants

Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.

Šo regulu piemēro atbalsta pieteikumiem, kas iesniegti no 2009. gada 1. janvāra.

Šī regula uzliek saistības kopumā un ir tieši piemērojama visās dalībvalstīs.